Kry Laurika se unieke gedenkstel | Netwerk24
Deur Elretha Britz 25 April 2019 13:25
Net 1 000 en sonder die moontlikheid van 'n herdruk, sê sy uitdruklik.
Dié gedenkstel bestaan uit 14 van die 25 CD's wat sy al opgeneem het en 'n 15de een met van haar gewildste oorblywende liedjies.
Rauch wys ook daarop dat haar eerste CD, bloot getitel Debuut, en drie ander wat uit die 1980's dateer, verwerk is en soos nuut klink.
Sy het in 'n vroeëre onderhoud gesê die publiek vra ná al die jare steeds na die CD Jy is te dierbaar, wat voor 1983 laas uitgereik is, en Debuut, waarop Rauch se deurbraakliedjie, die ikoniese "Kinders van die wind", verskyn. Die enigste manier om dié twee albums te bekom is om die gedenkstel aan te skaf.
Wat is in die gedenkstel wat nostalgiese herinneringe sal oproep? Immer bekende liedjies soos "Stuur groete aan Mannetjies Roux", "Sprokie vir 'n stadskind", "Toemaar die donkerman", "Hot Gates", "Op Blouberg se strand", "Die gang", "Ek het 'n huisie by die see" – almal treffers waarvan die glans steeds nie verdof het nie.
Maar daar is ook minder bekendes wat nuwe plesier kan verskaf, soos "Miekie, "The old Folks, "Lied van die natuur" en "Kyk hoe glinster die maan".